Augusti keskpaik
August on ju lõikuskuu ja aednikul aeg oma töö vilju maitsta. Sumedad augustiõhtud on parim aeg aias lõhnade ja värvide nautimiseks.
Pojenge ja aediiriseid on soovitatav jagada vaid augustis. Aediiriste puhul tuleb arvestada sellega, et risoom peab jääma kindlasti mullapinnale. Pojengipõõsa lööte labidaga lihtsalt pooleks.
Okaspuuhekk pügage ära augustis, sest siis jõuab enne talve areneda lõikehaavadele kaitsev haavakude, mis tagab kahjustusteta talvitumise.
Kui herilased kipuvad puuviljasaagile liiga tegema, riputage puude vahele pudelid, mille põhjas on veidi käärivat mahla, magusat veini või õlut.